Në bazë të nenit 38 paragrafit 1 pikës 2 të Ligjit mbi vetëqeverisjen lokale (“Fleta Zyrtare e MZ nr.2/18 dhe 34/19) dhe nenit 167 të Statutit të Komunës së Tuzit (“Fleta Zyrtare e MZ-dispozitat komunale”, numër 24/19), Kuvendi i Komunës së Tuzit në seancën e mbajtur më\_\_\_\_\_\_\_\_\_\_\_\_\_\_\_\_2020, ka sjellë:

**VENDIM**

**MBI PLOTËSIMIN E STATUTIT TË KOMUNËS SË TUZIT**

**Neni 1**

Në Statut të Komunës së Tuzit (“Fleta Zyrtare e MZ”, numër 24/19) pas nenit 6 shtohet neni i ri i cili thotë:

 **,,Neni 6a**

Komuna e ka stemën dhe flamurin.

Stema e Komunës është në formë të mburojës me ngjyrë të kaltër të mbyllur me kënde të lakuara. Brenda mburojës, në pjesën e epërme gjenden malet të cilat e rrethojnë Malësinë në formë të trekëndëshave me ngjyrë të kaltër të mbyllur të ndarë nga një vijë e bardhë horizontale e cila simbolizon lartësinë mbidetare të tyre.

Në mes të mburojës, në formë të gjysmë harkut gjendet Dielli Ilir i ngjyrosur me të verdhë në rrezet e të cilit me ngjyrë të kaftë janë të paraqitura nëntë thumba.

Mali i Deçiqit, në formë heraldike, është i paraqitur me ngjyrë të kaltër të mbyllur, përderisa nën të është Lumi Cem i cili gjarpërueshëm rrjedhë, e që paraqesin dy pasuri natyrore të Komunës sonë.

Në pjesën e poshtme të mburojës, pranë Lumit Cem, me ngjyrë të kaltër të mbyllur është shënuar data 1222, datë e cila paraqet lashtësinë e dokumentimit të toponimit Tuz.

Në të dy anët e pjesës së poshtme të mburojës, me ngjyrë të kaltër të mbyllur, gjendet gjethet e rrushit, të cilat simbolizojnë vreshtat e shumta të Malësisë.

Në fund, nën mburojë, me ngjyrë të kaltër të mbyllur, me shkronja të mëdhaja shtypit është shënuar emri i Komunës së Tuzit në gjuhën zyrtare dhe në gjuhën shqipe.

Flamuri i Komunës është i përmasave 6:4, me prapavijë të bardhë në të cilën gjenden malet të cilat rrethojnë Malësinë në formë të trekëndëshave me ngjyrë të kaltër të mbyllur, të ndarë nga një vijë e bardhë horizontale e cila simbolizon lartësinë mbidetare të tyre, Dielli Ilir i verdhë në formë të gjysmë harkut i rrethuar nga nëntë rreze me ngjyrë kafe që kanë formën e thumbave, duke lindur nga pjesa e pasme e Deçiqit i cili është me ngjyrë të kaltër të mbyllur, i cili shtrihet nga njëri kënd në tjetrin kënd të flamurit, si dhe Lumi Cem me ngjyrë të kaltër të hapur i cili rrjedhë përmes fushës së bardhë poshtë malit.

 Përdorimi i simboleve rregullohet me vendim të posaçëm të Kuvendit të Komunës

 **Neni 2**

Ky Vendim hynë në fuqi ditën e tetë nga dita e publikimit në „Fletën Zyrtare të MZ- dispozitat komunale“.

Numër:

Tuz, \_\_\_\_\_\_\_\_.2020. god.

 **KUVENDI I KOMUNËS SË TUZIT**

**KRYETARI,**

**Fadil Kajoshaj**

A R S Y E T I M

BAZA LIGJORE

Baza ligjore për sjelljen e Vendimit mbi plotësimin e Statutit të Komunës së Tuzit mbështetet në dispozitat e:

- Neni 38 paragrafi 1 pika 2 e Ligjit mbi vetëqeverisjen lokale (“Fleta Zyrtare e MZ” nr 2/18, 34 /19), me të cilin është paraparë që Kuvendi sjellë rregullore dhe akte tjera të përgjithshme;

- Neni 167 i Statusit të Komunës së Tuzit (“Fleta Zyrtare e MZ – dispozitat komunale”, nr 24/19) me të cilin është paraparë që ndryshimi I Statutit bëhet me Vendim.

ARSYET PËR SJELLJEN E VENDIMIT

Kuvendi i Komunës së Tuzit në Seancën e mbajtur më 24.09.2019, ka sjellë Vendim mbi emërimin e kryetarit dhe anëtarëve të Komisionit për përgatitjen e propozimit të simboleve të Komunës së Tuzit.

Detyra e Komisionit ka qenë që të shpallin konkursin për hartimin e simboleve të Komunës së Tuzit, që pas procedurës së realizuar të deklarohet mbi zgjidhjet e ofruara, gjegjësisht të përzgjedhë zgjedhjen ideore të simboleve të Komunës së Tuzit.

Pas përfundimit të procedurës, Komisioni në seancën e mbajtur më 11 dhjetor 2019, ka sjellë Vendim me të cilin është bërë përzgjedhja ideore e stemës dhe flamurit të Komunës së Tuzit e cila është përshkruar hollësisht në Propozim Vendimin e dorëzuar për plotësimin e Statutit të Komunës së Tuzit.